police.uk  Il-Qorti fir-Renju Unit semgħet kif raġel ta' 43 sena ħarab mir-Renju Unit biex jibda' ħajja ġdida f'Malta, wara li ttortura u qatel raġel f'razzett fuq dejn ta' droga. Il-każ seħħ 16-il sena ilu, bi Christopher Guest More Jr akkużat bil-qtil tan-negozjant tal-kannabis Brian Waters ta' 44 sena, jirrapporta l-BBC. F'Marzu tas-sena l-oħra, Christopher Guest More Jr kien estradit lejn ir-Renju Unit wara li s-sena ta' qabel nstab f'Malta wara li ħareġ mandat t'arrest Ewropew għalih. Aqra aktar Estradit lejn ir-Renju Unit wara li ġie arrestat f'Malta Fil-qorti ntqal li t-tifel ta' Waters, Gavin, li dak iż-żmien kellu 25 sena, u t-tifla, Natalie ta' 21 sena, kienu wkoll fir-razzett u martu Julie, ta' 42 sena, inħatfet mid-dar tal-familja tagħhom f'Nantwich u ttieħdet hemm. More ċaħad l-akkużi kontrih.